Diari Oficial de la Generalitat Valenciana


Sumari del DOGV 8541, del 06-05-2019 (2019/4507)

RESOLUCIÓ de 30 d'abril de 2019, de la Direcció General de Cultura i Patrimoni, de concessió de subvenció destinada a actuacions de conservació i protecció dels béns immobles del patrimoni cultural de la Comunitat Valenciana a favor dels ajuntaments de Benissuera i Castielfabib.
---------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8541

Data del DOGV
:   06-05-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/4507


Data del document
:   30-04-2019

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * ajuda pública

RESOLUCIÓ de 30 d'abril de 2019, de la Direcció General de Cultura i Patrimoni, de concessió de subvenció destinada a actuacions de conservació i protecció dels béns immobles del patrimoni cultural de la Comunitat Valenciana a favor dels ajuntaments de Benissuera i Castielfabib. [2019/4507]  
Per Resolució de 18 d'abril de 2018, de la Conselleria d'Educació, Investigació, Cultura i Esport (DOGV 8281, 25.04.2018), es van convocar per al 2018 les subvencions per a actuacions de conservació i protecció dels béns immobles del patrimoni cultural de la Comunitat Valenciana.  
Consta acreditat que existeix consignació pressupostària suficient en l'aplicació 66.91.28.752.35.3, línia S6417000 de la Llei de pressupostos de la Generalitat per a l'exercici 2019, per a la conservació i protecció dels béns immobles del patrimoni cultural de la Comunitat Valenciana.  
  
Finalitzat el termini de presentació de sol·licituds, acompanyades de la documentació corresponent, es va reunir la comissió de valoració prevista en l'article 9 de l'Ordre 6/2017, de 23 de febrer, de la Conselleria d'Educació, Investigació, Cultura i Esport (DOGV 7988, 27.02.2017), per la qual s'estableixen les bases reguladores de la concessió de subvencions per a actuacions de conservació i protecció dels béns immobles del Patrimoni Cultural de la Comunitat Valenciana, que va procedir a la valoració de les sol·licituds conforme als criteris d'atorgament, selecció i valoració previstos en l'article 11 de l'ordre esmentada i a l'emissió de l'informe en què es concreta el resultat de la valoració, d'acord amb l'article 164.f de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
La directora general de Cultura i Patrimoni va emetre la resolució definitiva de concessió de subvencions destinades per a actuacions de conservació i protecció dels béns immobles del Patrimoni Cultural de la Comunitat Valenciana en data 10 d'agost de 2018, en què van resultar desestimades les sol·licituds dels ajuntaments de Castielfabib i Benissuera per incompliments dels terminis segons l'article 4 de l'Ordre 6/2017, de 23 de febrer. Posteriorment, en data 11 de setembre de 2018, van interposar sengles recursos de reposició contra aquesta resolució, els quals van ser parcialment estimats per resolució de data 17 d'octubre de 2018.  
Reunida la comissió d'avaluació i valoració prevista en l'article 11.5 de l'Ordre 6/2017, de 23 de febrer, de la Conselleria d'Educació, Investigació, Cultura i Esport, i valorades les sol·licituds indicades, d'acord amb l'article cinqué, epígraf 4, de la Resolució de 18 d'abril, de la Conselleria d'Educació, Investigació, Cultura i Esport, per la qual es convoquen per al 2018 les subvencions per a actuacions de conservació i protecció dels béns immobles del patrimoni cultural de la Comunitat Valenciana, l'import de cofinançament s'estableix en funció de la població del municipi, per la qual cosa correspon a l'Ajuntament de Benissuera, per al Projecte de restitució de l'escala del palau dels Bellvís amb un pressupost de 42.000 euros, la quantitat de 39.900 euros, i a l'Ajuntament de Castielfabib, per al Projecte bàsic i d'execució de consolidació, accés i porta nord del recinte emmurallat de Castielfabib amb un pressupost de 39.999,97 euros, la quantitat de 37.999,97 euros.  
Per tot això, vistos els antecedents i per la delegació de competències establida en el resolc quart apartat 1 de la Resolució 26 d'octubre de 2016 (DOGV 7906, 28.10.2016) del conseller d'Educació, Investigació, Cultura i Esport sobre delegació de competències en determinats òrgans, en la qual es delega en la persona titular de la direcció general dins del seu àmbit competencial, els actes i documents de retenció de crèdit, autorització de despesa, disposició de crèdit, reconeixement d'obligacions i proposta de pagament dins dels límits legals i reglamentaris, referits a la gestió de les transferències corrents i de capital, resolc:  
  
  
Primer  
Concedir la subvenció per l'import de 39.900 euros amb càrrec a la línia de subvenció S.6417000, capítol VII, del programa 454.10, ajudes per a la conservació i protecció dels béns immobles del patrimoni cultural de la Comunitat Valenciana dels pressupostos de l'exercici 2019, a l'Ajuntament de Benissuera per al Projecte de restitució de l'escala del palau dels Bellvís.  
Concedir la subvenció per l'import de 37.999,97 euros amb càrrec a la línia de subvenció S.6417000, capítol VII, del programa 454.10, ajudes per a la conservació i protecció dels béns immobles del patrimoni cultural de la Comunitat Valenciana dels pressupostos de l'exercici 2019, a l'Ajuntament de Castielfabib per al Projecte bàsic i d'execució de consolidació, accés i porta nord del recinte emmurallat de Castielfabib.  
  
Segon  
La publicació d'aquesta resolució té l'efecte de notificació d'acord amb el que disposen els articles 40 i següents de la Llei 39/2015, d'1 d'octubre, del procediment administratiu comú de les administracions públiques, i la informació corresponent s'inserirà en la seu electrònica de la Generalitat valenciana.  
  
Tercer  
D'acord amb l'article 3.2 de la Llei 2/2015, de 2 d'abril, de la Generalitat, de transparència, bon govern i participació ciutadana de la Comunitat Valenciana, qualsevol persona jurídica privada que perceba, durant el període d'un any, ajudes de l'Administració autonòmica per import superior a 10.000 euros, ha de donar l'adequada publicitat a aquesta, indicant almenys l'entitat pública concedent, l'import rebut i la inversió o actuació subvencionada. La difusió d'aquesta informació s'ha de fer preferentment a través de les corresponents pàgines web.  
  
  
Quart  
El beneficiari d'aquesta subvenció ha de complir amb les obligacions establides en l'article 7 de l'Ordre 6/2017, de 23 de febrer. S'estableix un termini màxim d'execució de 4 mesos, a comptar des de l'endemà de la publicació d'aquesta resolució.  
  
Cinqué  
La no execució de l'actuació completa segons el projecte aportat pot donar lloc a la pèrdua de la subvenció o la minoració, si escau, de la part proporcional a l'obra executada d'acord amb l'informe del tècnic representant de l'Administració, amb l'audiència prèvia de l'interessat en ambdós casos.  
  
Sisé  
El pagament de les subvencions es farà efectiu una vegada realitzada i justificada l'actuació de conformitat amb l'article 12 de l'Ordre 6/2017, de 23 de febrer, el resolc deu de la Resolució de 18 d'abril de 2018 i la Llei 1/2015, de 6 de febrer, d'hisenda pública, sector públic instrumental i subvencions. Així mateix han d'acreditar-se en la justificació l'import, procedència i aplicació dels fons propis o altres subvencions o recursos amb els quals hagen sigut finançades les activitats subvencionades.  
  
Seté  
Contra aquesta resolució, que posa fi a la via administrativa, pot interposar-se potestativament, de conformitat amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, un recurs de reposició davant del mateix òrgan que l'ha dictada, en el termini d'un mes a comptar des de l'endemà de la publicació. Igualment, pot interposar-se directament un recurs contenciós administratiu, davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, a comptar des de l'endemà de la publicació, de conformitat amb el que preveu l'article 46 de la Llei 29/ 1998, de 13 de juliol, reguladora de la jurisdicció contenciosa administrativa.  
  
  
València, 30 d'abril de 2019.- La directora general de Cultura i Patrimoni, p. d. (R 26.10.2016; DOGV 7906, 28.10.2016): Carmen Amoraga Toledo.